MF «Oanes»

**MF «Oanes»** var en bilferge som trafikkerte Høgsfjordsambandet i Ryfylke fra 1966 til 1978, -først for Høgsfjord Rutelag AS, men etter nyttår 1976 for Det Stavangerske Dampskibsselskab. Før dette hadde fergen siden 1955 trafikkert fergesambandet Askøy-Bergen som **«Kleppestø»** for Rutelaget Askøy-Bergen AS. Etter 1978 har fergen vært benyttet til tilbringervirksomhet for oljeindustrien og senere som charterbåt i Oslofjorden. Den ble i 1999 omdøpt **«Langåra»** og i 2009 **«Bjørvika»** som er det nåværende navnet.

## MF «Kleppestø»
* Mai 1955: Levert fra Mjellem & Karlsen Verft, Bergen (byggenr. 77) som bilfergen **«Kleppestø»** til Rutelaget Askøy-Bergen AS, Bergen. Fergen var noe uvanlig innrettet med to store salonger på hoveddekk og gjennomgående bildekk på dekket over disse. Fergen var registrert for 22 personbiler og 400 passasjerer. «Kleppestø» ble benyttet i rute Askøy-Bergen, -en strekning med stor passasjertrafikk. 
*  21. juni 1963: Ommålt: Brt:335

## MF «Oanes»
*  Juni 1966: Utlånt til Høgsfjord Rutelag AS, Stavanger. Benyttet i Høgsfjordsambandet (Lauvik-Oanes-Forsand) som erstatning for selskapets mindre ferge «Høgsfjord» som var på verksted. Selskapet vurderte også kjøp.
*  Ca.20.6.1966: Vedtatt kjøpt i ekstraordinært møte i Høgsfjord Rutelag AS, -forutsatt godkjennelse fra Vegdirektoratet.
*  27. juni 1966: Solgt til Høgsfjord Rutelag AS, Stavanger for kr. 1&nbsp;000&nbsp;000 (registrert 20. oktober 1966). Overtatt på Lysefjorden under Preikestolen. Flaggskifte utført av direktør Thorvald Lahn-Johannsen fra Rutelaget Askøy-Bergen AS og skipsfører Tor Forsand fra Høgsfjord Rutelag AS. Fortsatte i Høgsfjordsambandet med «Høgsfjord» som supplement på større trafikkdager. «Kleppestø» egnet seg egentlig dårlig i ruten, -både fordi den var høy for de lave kaiene i Høgsfjorden, men også fordi sambandet trengte kapasitet på biler mer enn passasjerer. Den skulle likevel gå i sambandet i mange år.
* 1.3.1967: Omdøpt **«Oanes»** (flere navn ble vurdert, deriblant «Forsand»).
* 1967: Noe ombygd. Livbåtene flyttet opp for å gjøre bildekket romligere. Brt:291,89
* 1. januar 1976: Eierselskapets fartøy og båtruter overtatt av Det Stavangerske Dampskibsselskab, Stavanger. Fortsatte i Høgsfjord-sambandet, hvor den nå var blitt i minste laget.
* 30. juni 1978: Avløst i ruten av Stavangerskes nye pendelferge «Høgsfjord».

## Etterhistorie: tilbringertjeneste og charterfart
* 8. august 1978: Solgt til Salina AS, Fredrikstad / Stavanger for kr. 80&nbsp;000.
* 30. august 1978: Avgikk Stavanger for Fredrikstad. Fikk motorstopp ved Tungenes på vei østover i sterk nordvest vind. Fikk start på motoren igjen, men gikk tilbake til Stavanger assistert av taubåt «Haabrand». Avgikk senere samme dag. Opplagt De-No-Fa-kaien i Fredrikstad og ble liggende uvirksom der frem til 1980.
* 1980: Solgt til P/r Tina / v. Alvilde Pauline Berge, Stavanger & Jørgen Bosvik, Stord / Stavanger for kr.330 000. Klasset og reparert i Jåttåvågen. Så utleid til Rosenberg Verft og benyttet til tilbringervirksomhet i forbindelse med byggingen av Statfjord-B i Vats.
* Sommer 1981: Ferdig i Vats.
* 1985: Tina AS / v. Alvilde Pauline Berge, Stavanger.
* 1990: Tinus AS, Bekkjarvik i Austevoll / v. Alvilde Pauline Berge, Stavanger.
* 1999: solgt til Oslofjord Charter AS, Oslo. Omdøpt **«Langåra»**. Benyttet som charterbåt i Oslofjorden.
* 11. februar 2000: Registrert Oslo.
* 2001: Solgt til Rank Holding AS, Oslo. I samme fart.
* 26. januar 2004: Ommålt: 116,4’ (loa) / 107,2’(lpp) x 29,5’ x 10,7’  – (35,51m (loa) / 32,70m (lpp) x 9m x 3,25m)   bt:312 / brt:291,89
* 2004: Kleppestø Marine AS, Oslo. I samme fart.
* 7. mai 2009: solgt til MS Bjørvika AS / v. Dag Eriksen, Oslo. Omdøpt **«Bjørvika»**. I samme fart.

## Referanser


## Kilder
* Artikkel om AS Høgsfjord Rutelag i «Skipet» 2.1991 av Arne Ingar Tandberg og Per Alsaker
* Artikler om Stavangerske i «Skipet» 2.1990 og 1.1991 av Alf Johan Kristiansen.
* «Fjordabådane» Magnus Torgersen  1981
* «Fjordabåtene»  Jone Laugaland
* Tyskspråklig nettsted som omhandler ferger 
* Avisartikkel fra 1966 (Strandbuen, Stavanger Aftenblad eller Rogalands Avis)

## Eksterne lenker
*